Document ID: /roh_data/filtered/fineweb-2-filterrobots_roh.jsonl.gz/24580

Cumpareglià cun il segund quartal 2015 è il dumber da persunas cun activitad da gudogn s'augmentà tar persunas estras per 2,7%, per il dubel pli fitg che tar persunas svizras. La fin da zercladur da quest onn ha l'Uffizi da statistica registrà 1,5 milliuns persunas estras e 3,5 milliuns persunas svizras cun activitad da gudogn. Tar umens e dunnas hai dà naginas grondas differenzas.
La Svizra en cumparegliaziun cun l'UE
Fertant ch'il dumber da persunas senza lavur u senza activitad da gudogn è creschì en Svizra per 0,1% è quest dumber sa sminuì en l'UE per bunamain 1%. Areguard la dischoccupaziun da giuvenils ha la Svizra vinavant la pli bassa quota.
RR novitads 12:00